

**РЕПУБЛИКА СРПСКА**

**ВЛАДА**

МИНИСТАРСТВО ЗА НАУЧНОТЕХНОЛОШКИ РАЗВОЈ,

ВИСОКО ОБРАЗОВАЊЕ И ИНФОРМАЦИОНО ДРУШТВО

Трг Републике Српске 1, Бања Лука; Тел: 051/338–731; Факс: 051/338-856;

[www.vladars.net](http://www.vladars.net); E-mail: mnrvoid@mnrvoid.vladars.net

**Број: 053-373/41-20**

**Датум: 25.09.2020. године**

**Предмет: Информација, доставља се**

**Пројекат МНРВОИД-а „1000 за будућност“**

Kaкo би дјеци Републике Српске омогућили контакт са модерном технологијом и савладавање првих програмерских корака, Министарство за научнотехнолошки развој, високо образовање и информационо друштво Републике Српске (МНРВОИД) заједно са партнерима копманијама „Проинтер“, „М:тел“ и „Ланако“ реализовало је друштвено одговоран пројекат „1000 за будућност“ у периоду мај/јун 2020. године.

У оквиру овог пројекта, у поменутом периоду из неразвијених општина Српске подијељено је укупно 1000 распбери пај (Raspberry Pi) рачунара, а почело је подјелом уређаја ученицима из општине Језеро. Слиједило је Кнежево, Оштра Лука, Крупа на Врбасу, Вукосавље... (укупно 20 изразито неразвијених општина Српске), а подјела рачунара завршена је почетком јуна донацијом уређаја основцима из општине Источни Нови Град.

Делегацију Министарства у свим општинама гдје су дијељени рачунари дочекала су насмијана и захвална лица руководства школа и ученика, којима су ови рачунари, прије свега, олакшали праћење наставе на даљину у вријеме пандемије вируса ковид 19.

Осим подјеле рачунара, МНРВОИД је реализовало снимање четири видеа са упутствима за руковање распбери пај рачунарима која су објављена на порталу под називом <http://1000zabuducnost.org> .

Свакако треба нагласити подршку компанија „Проинтер“, „М:тел“, и „Ланако“ који су показали друштвену одговорност и помогле набавку 1000 распбери пај рачунара и 212 3G рутера за ученике из 20 изразито неразвијених општина у Српској.

Министарство за научнотехнолошки развој, високо образовање и информационо друштво у оквиру пројекта „1000 за будућност“ планира да настави са сличним акцијама помагања осјетљивим категоријама становника Српске, а прије свегa ученицима и студентима.

*(Број подијељених рачунара по општинама: Берковићи 33, Вукосавље 60, Источни Дрвар 1, Источни Мостар 4, Источни Стари Град 9, Језеро 15, Калиновик 17, Кнежево 117, Крупа на Уни 16, Купрес 3, Лопаре 164, Ново Горажде 25, Осмаци 74, Оштра Лука 36, Пелагићево 52, Рудо 84, Сребреница 145, Трново 17, Чајниче 54, Шековићи 74).*

**Одјељење за информисање и промоцију**